இது மிகப்பரவலாகப் பயன்படுகிறது. காற்று சிகிச்சை முறைகளில் இதுவும் ஒன்று. இதில் கழிவு நீரில் துரிதமான காற்றோட்டம் நிகழ்கிறது. கழிவானது முதன்மை படியும் தொட்டியிலிருந்து காற்றுத் தொட்டிக்குச் செலுத்தப்படுகிறது. கழிவு, வேகமாக சுழலும் அமைப்பு மூலம் காற்றோட்டம் செய்யப்படுகிறது. இவ்வாறு மிக துரிதமாக காற்றோட்டம் உண்டாக்கப்படுவதால், சிறுசிறு தொகுதிகள் (floc-formation) ஏற்படுகின்றன, கூழ் பொருட்கள் மற்றும் மிகச்சிறிய மூழ்கி மிதக்கக்கூடிய கழிவுப் பொருட்கள் ஒன்று சேர்ந்து தொகுதிகளாக தோன்றும். இவை சிறுசிறு தொகுதிகள் என்று (floccules) அழைக்கப்படுகின்றன. இவை தொட்டியில் தங்க விடப்படுகின்றன.